ג'ימי מקדונלד

ג'ון ג'יימס "ג'ימי" מקדונלד (באנגלית: John James "Jimmy" MacDonald;‏ 19 במאי 1906 – 1 בפברואר 1991) היה אמן פולי, מדבב, מוזיקאי ומנצח אמריקאי. הוא היה ראש מחלקת האפקטים הקוליים של דיסני, והיה גם המדבב הרשמי השני, לאחר וולט דיסני, לדמותו של מיקי מאוס משנת 1947 עד 1976 ושוב ב-1978. מקדונלד נולד ב-19 במאי 1906 בקרו, צ'שייר. הוריו היו ריצ'רד ויליאם מקדונלד ומיני הול. המשפחה היגרה לאמריקה כשמקדונלד היה בן חודש. הם הפליגו באונייה מליברפול, אנגליה, והגיעו לפנסילבניה כעבור חמישה עשר ימים. כבחור צעיר, מקדונלד קיבל עבודה כמוזיקאי ב-Doller Steam Ship Lines, מה שהוביל ב-1934 להזדמנות להקליט מוזיקה לסרט מצויר של דיסני. הוא הלך להשיג חוזה קבוע עם דיסני, והפך לראש מחלקת השמע. בנוסף לבימוי צלילים לסרטי הנפשה קצרים מסובכים מבחינת שמע כמו "הטריילר של מיקי" (1938), הוא פיתח המצאות ומכשירים מקוריים רבים כדי להשיג צלילים אקספרסיביים לדמויות כמו קייסי ג'וניור, קטר הקיטור מהסרט "דמבו הפיל המעופף" (1941); הדבורים ב"פו הדוב ועץ הדבש" (1966); אווינרוד השפירית מ"הרפתקאות ברנרד וביאנקה" (1977); ובאז-באז (לימים נקרא "ספייק"), הדבורה שגובר על דונלד דאק בסרטיו הקצרים משנות החמישים. הוא גם יצר את אפקט הקול של התנין מהסרט "פיטר פן" (1953) והדרקון (מליפיסנט) ב"היפהפייה הנרדמת" (1959) באמצעות קסטנייטות. מקדונלד גם הוסיף אפקטים קוליים, כמו הזמזום לדמותו של השחקן קירק דאגלס בסרט "20,000 מיל מתחת למים" (1954). עד מותו, הוא התכונן לעבוד על הצלילים עבור המתקן הר הרסס שבדיסנילנד טוקיו ובדיסניוורלד. מקדונלד עשה את המבחן הראשון שלו בשירת יודל לגמדים בסרט "שלגיה ושבעת הגמדים" (1937) לפני שהביאו זמרי יודל מקצועיים. כמו כן עשה כמה קולות לשטיא כמו השיהוקים והבכי שלו. בשנת 1947, וולט דיסני נעשה צרוד עקב עישון והיה עסוק מדי מכדי להמשיך לדבב את מיקי מאוס, אז הוא הציע את העבודה למקדונלד. מקדונלד דיבב את מיקי מאוס עד לפרישתו בשנת 1976, והוא הוחלף בבן חסותו באפקטים הקוליים, ויין אלווין, בסדרת הטלוויזיה "מועדון מיקי מאוס". עם זאת, מקדונלד חזר לדבב את מיקי שוב להופעה בטקס פרסי אוסקר ה-50 ב-1978 ופתיח הסטאר טורס בדיסנילנד ב-1987. למרות פרישתו הרשמית, מקדונלד נשאר מעורב בכמה הפקות של דיסני; הוא דיבב את אווינרוד מ"הרפתקאות ברנרד וביאנקה" (1977) ולעיתים קרובות ייעץ עבור פרויקטים של אפקטים קוליים. מקדונלד היה המדבב המקורי של צ'יפ, חצי מהצמד צ'יפ ודייל. הוא סיפק את קולם של לאמפג'ו ב"חופשי ומאושר" (1947), ז'אק וגאס העכברים וברונו הכלב ב"סינדרלה" (1950), הנמנמן ב"עליסה בארץ הפלאות" (1951), יללות הכלבים במכלאה (יחד עם ת'ראל רייבנסקרוף) ב"היפהפייה והיחפן" (1955), הזאב ב"החרב באבן" (1963) והצבוע ב"המיטה המעופפת" (1971). הוא הופיע בסרט "טובי טיילר בקרקס" (1960) בתור מתופף להקת הקרקס, אבל לא קיבל על כך קרדיט. בנוסף הופיע בסרט "פנטסיה" (1940) כאחד המוזיקאים. מקדונלד ניגן בתופים בלהקת הדיקסילנד ג'אז והג'אז Firehouse Five Plus Two. הוא ניגן עם הלהקה לסירוגין מאז הקמתה ועד שהתפרקה בתחילת שנות ה-70. מקדונלד נישא לשרה רוברטה קאלן ב-1936, אליה היה נשוי עד מותו. מקדונלד מת מאי-ספיקת לב בביתו בגלנדייל, קליפורניה ב-1 בפברואר 1991, בהיותו בן 84. 1937 שלגיה ושבעת הגמדים 1938 הטריילר של מיקי 1940 פינוקיו 1941 הדרקון העקש Baggage Buster דמבו הפיל המעופף 1942 במבי סלודוס אמיגוס 1943 ניצחון באמצעות כוח אוווירי 1944 שלושת הקבלרוס 1946 הבה לי מוזיקה שירת הדרום 1947 חופשי ומאושר 1948 עת הזמיר Inferior Decorator Seal Island כה יקר ללבי 1949 Honey Harvester הרפתקאות איכבוד ומר טוד 1950 סינדרלה Beaver Valley 1951 Nature's Half Acre עליסה בארץ הפלאות 1952 The Olympic Elk Water Birds 1953 פיטר פן Bear Country Powlers of the Evergladers המדבר מתעורר 1954 הערבה ההולכת ונעלמת 20,000 מיל מתחת למים 1955 היפהפייה והיחפן The African Lion 1956 Secret of Life 1957 Perri 1958 White Wilderness 1959 היפהפייה הנרדמת 1960 Jungle Cat 1961 101 כלבים דלמטיים 1963 החרב באבן 1964 מרי פופינס 1966 פו הדב ועץ הדבש 1967 ספר הג'ונגל 1968 פו הדב ביום סגריר החיפושית השובבה 1970 חתולים בצמרת 1971 המיטה המעופפת 1973 רובין הוד 1974 פו הדב וטיגר גם 1977 הרפתקאותיו של פו הדב הרפתקאות ברנרד וביאנקה 1979 החור השחור מדיה וקבצים בנושא ג'ימי מקדונלד בוויקישיתוף ג'ימי מקדונלד, במסד הנתונים הקולנועיים IMDb (באנגלית) ג'ימי מקדונלד, באתר AllMovie (באנגלית) ג'ימי מקדונלד, במסד הנתונים הקולנועיים KinoPoisk (ברוסית) ג'ימי מקדונלד, באתר MusicBrainz (באנגלית) ג'ימי מקדונלד, באתר Discogs (באנגלית) ג'ימי מקדונלד, באתר Songkick (באנגלית) ג'ימי מקדונלד, באתר "Find a Grave" (באנגלית) Obituary Variety, February 18, 1991. Birth certificate Korkis, Jim (12 בפברואר 2021). "Animated Characters At the Academy Awards". Cartoon Research. נבדק ב-13 בפברואר 2021. {{cite web}}: (עזרה) "Interview: Jimmy MacDonald – The Dundee voice of Disney". scotsman.com. 23 בדצמבר 2009. נבדק ב-18 באפריל 2022. {{cite web}}: (עזרה) James MacDonald – Variety Thomas, Frank; Johnston, Ollie (1995). The illusion of life : Disney animation (1st Hyperion ed.). New York: Hyperion. ISBN 0-7868-6070-7. OCLC 32509417. YouTube. "Disney Family Album #4-Jimmy MacDonald". YouTube. אורכב מ-המקור ב-2014-02-06. נבדק ב-25 במרץ 2020. {{cite web}}: (עזרה) McLellan, Dennis (21 במאי 2009). "Wayne Allwine, voice of Mickey Mouse, dies at 62". Los Angeles Times. נבדק ב-6 בנובמבר 2017. {{cite news}}: (עזרה) AP (8 בפברואר 1991). "James MacDonald, 84, Mickey Mouse's Voice". The New York Times. נבדק ב-26 באוקטובר 2020. {{cite web}}: (עזרה) MacDonald, Jimmy. "Obituaries: James MacDonald, 84, Mickey Mouse's Voice". LA Times. נבדק ב-27 בספטמבר 2012. {{cite news}}: (עזרה)